เงินบาทปิด 29.79/99
&nbsp;ธนาคารกรุงเทพ รายงาน เงินบาทปิด 29.97/99 คาดพรุ่งนี้แกว่งกรอบแคบ อาจอ่อนค่าแตะ 30 บาท
26 เม.ย. 2554

ธนาคารกรุงเทพ รายงาน เงินบาทปิด 29.97/99 คาดพรุ่งนี้แกว่งกรอบแคบ อาจอ่อนค่าแตะ 30 บาท
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 29.97/99 บาท/ดอลลาร์ อ่อนค่าลงจากช่วงเช้าที่เปิดตลาดที่ระดับ 29.92/96 บาท/ดอลลาร์
"ปัจจัยที่เงินบาทอ่อนค่าลง มาจาก commodity price ในตลาดปรับตัวลดลงค่อนข้างเยอะ รวมทั้งนักลงทุนรอฟังผลการประชุมของธนาคารกลางสหรัฐฯ ที่ตลาดจะรอดูว่าเบอร์นันเก้ จะออกมา conference คืนวันพรุ่งนี้ที่น่าจะมีนัยสำคัญออกมา ซึ่งอาจจะทำให้มีการรีบาวน์ของค่าเงินดอลลาร์บ้างเล็กน้อย" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนค่อนข้างทรงตัวอยู่ที่ระดับ 81.60/80 เยน/ดอลลาร์ ส่วนเงินยูโรแข็งค่าขึ้นมาอยู่ที่ระดับ 1.4620 ดอลลาร์/ยูโร
นักบริหารเงิน คาดว่า วันพรุ่งนี้เงินบาทจะเคลื่อนไหวอยู่ในกรอบแคบๆ ที่ระดับ 29.95-30.05 บาท/ดอลลาร์